14वें इंडियन फिल्म फेस्टिवल ऑफ मेलबर्न में राइजिंग ग्लोबल सुपरस्टार अवॉर्ड से होंगे सम्मानित
Kartik Aaryan to be Honored in Australia with Rising Global Superstar Award - कार्तिक आर्यन को 14वें इंडियन फिल्म फेस्टिवल ऑफ मेलबर्न में राइजिंग ग्लोबल सुपरस्टार अवॉर्ड से सम्मानित किया जाएगा।
कार्तिक आर्यन को 14वें इंडियन फिल्म फेस्टिवल ऑफ मेलबर्न में राइजिंग ग्लोबल सुपरस्टार अवॉर्ड से सम्मानित किया जाएगा। ये इवेंट ऑस्ट्रेलिया के मेलबर्न के आर्ट्स सेंटर के हैमर हॉल में 11 से 20 अगस्त के बीच होगा। कार्तिक आर्यन को फिल्म फेस्टिवल के पहले दिन ही रात के शो में इस अवॉर्ड से सम्मानित किया जाएगा।
इंडियन सिनेमा में कंट्रीब्यूशन के लिए मिलेगा अवॉर्ड 
कार्तिक को इंडियन सिनेमा में उनके कंट्रीब्यूशन और वर्ल्ड सिनेमा पर उनके कंट्रीब्यूशन के इम्पैक्ट के लिए अवॉर्ड दिया जाएगा। ऑस्ट्रेलिया के विक्टोरिया की गवर्नर लिंडा देसेऊ कार्तिक आर्यन को सम्मानित करेंगी।
फिल्म फेस्टिवल में शामिल होने का इंतजार है: कार्तिक आर्यन 
इस बारे में बात करते हुए कार्तिक आर्यन ने कहा कि वो विक्टोरियन सरकार के इस फैसले के लिए उनके शुक्रगुजार हैं। उन्होंने कहा- मुझे बेहद खुशी है कि अब तक इंडियन सिनेमा में मैने जो भी काम किया है उसे ये सम्मान मिलने जा रहा है। मैंने हमेशा स्टोरीटेलिंग की पॉवर पर भरोसा किया है और इस पर काम करता आया हूं। मैं मानता हूं कि फिल्में न सिर्फ हमारे दिलों को छूती हैं बल्कि हमारे दिमाग और सोचने की क्षमता पर भी गहरा असर डालती हैं। मैं इस फेस्टिवल में शामिल होने का बेसब्री से इंतजार कर रहा हूं।
फिल्म फेस्टिवल में 20 अलग-अलग भाषाओं में करीब 100 फिल्मों की स्क्रीनिंग भी की जाएगी। इस दौरान कार्तिक आर्यन की फिल्म सत्यप्रेम की कथा और भूल भुलैया 2 की स्क्रीनिंग भी की जाएगी।
फिलहाल कार्तिक आर्यन ब्रिटेन में अपनी अपकमिंग फिल्म चंदू चैंपियन की शूटिंग कर रहे हैं।